EkBass/fiwiki-20250220-pages-articles huggingface dataset:
Robert Pirès

thumb|Robert Pirès Robert Emmanuel Pirès (s. 29. lokakuuta 1973 Reims, Ranska) on ranskalainen, vuosina 1996–2004 maajoukkueessa pelannut jalkapalloilija. Hän voitti maailmanmestaruuden vuonna 1998 ja Euroopan-mestaruuden vuonna 2000. Hän pelasi huippuvuosinaan kotimaansa lisäksi englantilaisseura Arsenalissa. Pirèsin pelipaikka oli keskikentällä, useimmiten laidalla hyökkäävässä roolissa. == Seurajoukkueura == Pirès aloitti jalkapallouransa kotikaupunkinsa pikkuseurassa, josta hän siirtyi ensimmäiseen ammattilaisseuraansa, FC Metziin kaudeksi 1992–1993. Hän debytoi Metzissä 2. huhtikuuta 1993. Vuonna 1998 Ranskan liigan huippuseura Olympique Marseille osti hänet. Siellä hän ehti pelata kaksi kautta, kunnes Englannin Valioliigan Arsenal hankki Ranskan maajoukkueessa vähän aikaa sitten Euroopan-mestaruuden voittaneen laitalinkin riveihinsä. Kauden 2005–2006 jälkeen Pirés siirtyi espanjalaisseura Villarrealiin, jossa hän pelasi kesään 2010 asti. Hänen viimeinen seuransa oli Intian liigan FC Goa, jota hän edusti kaudella 2014–2015. Helmikuussa 2016 Pirès ilmoitti lopettavansa pelaajauransa, 42-vuotiaana ja viimeisenä pelaajana Ranskan vuonna 1998 maailmanmestaruuden voittaneesta joukkueesta. === Saavutukset seurajoukkueissa === * 1 Ranskan Liigacupin voitto (1996) * 2 Englannin Valioliigan voittoa (2002, 2004) * 1 FA Cupin voitto (2003) == Maajoukkueura == Ranskan maajoukkueessa Pirès pelasi säännöllisesti vuodesta 1996 lähtien, mutta vuoden 2004 jälkeen hän ei ole enää esiintynyt "Les Bleusin" riveissä. Hänen maajoukkuesaldokseen jäi 79 ottelua ja niissä 14 maalia. Kirkkaimpina maajoukkueuran saavutuksina Pirèsillä on maailmanmestaruus kotikisoista 1998 ja Euroopan-mestaruus vuodelta 2000. Lisäksi hän on voittanut FIFA:n Maanosaliittojen Cupin kahdesti, vuosina 2001 ja 2003. == Lähteet == == Aiheesta muualla == *Pirès FootballDatabase-tietokannassa *Pirès Yahoo! Sportin tietokannassa Luokka:Ranskalaiset jalkapalloilijat Luokka:Jalkapallon maailmanmestarit Luokka:FIFA 100 Luokka:Vuonna 1973 syntyneet Luokka:Elävät henkilöt Luokka:Jalkapallon Euroopan mestarit
Allan A. Goldstein

Allan A. Goldstein on yhdysvaltalainen elokuvaohjaaja, käsikirjoittaja ja tuottaja. Goldsteinin ura alkoi lyhytdokumentin ohjaamisen myötä Kanadassa vuonna 1979. Hänen seuraava ohjauksensa, Virginia Hamiltonin romaaniin perustuva House of Dies Drear valmistui televisiolevitykseen viisi vuotta myöhemmin. Samana vuonna valmistui kaksi muuta elokuvaa televisioon; The Dining Room ja True West, jonka päärooleissa nähtiin John Malkovich ja Gary Sinise. Elokuva filmattiin uudelleen vuonna 2002, jolloin pääosaa esitti Bruce Willis Gary Halvorsonin ohjauksessa. Vuonna 1988 valmistui hänen ensimmäinen teatterilevitykseen päässyt elokuva The Outside Chance of Maximillian Glick. Elokuva keräsi alle puoli miljoonaa dollaria lipputuloja. Goldstein voitti elokuvalla Toronton ja Vancouverin filmifestivaalien ohjaajapalkinnot. Elokuva sai pari vuotta myöhemmin jatkokseen televisiosarjan. Vuonna 1989 hän ohjasi pienen televisioelokuvan ja käsikirjoitti ja tuotti Robert Wisen ohjaaman Rooftops – kattojen kasvatit -filmin. Vuosikymmenen lopulla hän teki vielä kaksi pientä filmiä. Goldsteinin tunnetuin elokuva on hänen vuoden 1994 ohjauksensa Väkivallan vihollinen 5 – kalman kasvot, joka oli viimeinen osa 'Väkivallan vihollinen -elokuvasarjassa. Pääosaa esittänyt Charles Bronson oli neljännen osan filmattuaan kertonut, ettei tule esiintymään enää yhdessäkään Väkivallan vihollinen -elokuvassa. Hänen suosionsa kuitenkin laski, eikä hän saanut tehtäväkseen kuin televisioelokuvia, joten Goldsteinin ohjauksessa hänellä oli mahdollisuus esiintyä viimeistä kertaa valkokankaalla. Elokuva ei ollut menestys taloudellisesti eikä taiteellisesti. Goldstein siirtyi Kanadaan ohjaamaan pienen budjetin toiminta- ja jännityselokuvia. Muutaman toimintaelokuvan jälkeen hän sai ohjattavakseen Leslie Nielsenin tähdittämän 2001 – Avaruussekoilu -komedian, joka toteutettiin 26 miljoonan dollarin budjetilla. Elokuva oli kanadalais-saksalaistuotantoa, ja sai murska- arvostelut ympäri maailman. == Aiheesta muualla == * Luokka:Yhdysvaltalaiset elokuvaohjaajat Luokka:Kanadalaiset elokuvaohjaajat Luokka:Syntymävuosi puuttuu Luokka:Elävät henkilöt
Kantatie 86

Kantatie 86 on Pohjois-Pohjanmaalla Kannuksen Eskolasta Ylivieskan, Oulaisten ja Vihannin kautta Liminkaan kulkeva kantatie. Tien pituus on 124 kilometriä. Tie on liikennemääriinsä nähden hyvätasoista kaksikaistaista tietä, ja yhdessä Kauhavalta alkavan kantatien 63 kanssa se muodostaa vaihtoehtoisen reitin länsirannikolla kulkevalle valtatie 8:lle. Ylivieskan kohdalla tie kulkee lyhyen matkan samaa reittiä valtatien 27 kanssa. Kantatien 86 liikenne on hiljaisinta Kannuksen ja Ylivieskan Ojakylän välisellä osuudella, missä liikennemäärät pysyvät alle 2000 ajoneuvossa/vuorokausi. Oulaisten keskustan kohdalla liikenteen määrä kohoaa yli 6000 ajoneuvoon vuorokaudessa. Ylivieskan keskustan kohdalla sijaitsee tien vilkkain kohta, minkä läpi kulkee yli 7400 ajoneuvoa vuorokaudessa. ==Reitti ja yhteydet== * Kannus **Eskola (vt 28) * Sievi **Korhoskylä (st 774) *Ylivieska **Ojakylä (vt 27) **Ylivieska (vt 27, kt 63) * Oulainen **Oulainen (st 786) * Raahe **Vihanti (kt 88) * Siikajoki **Paavola (st 807) * Liminka ** Heinijärvi **Lapinkangas (vt 8 E8) ==Historiaa== Eskolan ja Limingan välinen tie on rakennettu pääosin 1960-luvulla. Kantatieksi se on numeroitu vuonna 1971. ==Lähteet== * * * 2009 === Viitteet === Luokka:Kannuksen liikenne 86 Luokka:Oulaisten liikenne Luokka:Sievin liikenne Luokka:Siikajoen liikenne Luokka:Vihanti Luokka:Ylivieskan liikenne Luokka:Limingan liikenne
Vladimir Golikov

Vladimir Nikolajevitš Golikov (, s. 10. kesäkuuta 1954 Penza, Neuvostoliitto) on venäläinen jääkiekkoilija, pelipaikaltaan keskushyökkääjä. Hän voitti Neuvostoliiton maajoukkueessa neljä maailmanmestaruutta ja kerran Kanada-cupin sekä saavutti olympiahopeaa vuonna 1980. Hän pelasi 129 maaottelua vuosina 1976–1983 tehden 58 maalia. Pääsarjatasolla Golikov edusti Himik Voskresenskia ja Moskovan Dynamoa. Vladimir ja hänen veljensä Aleksandr Golikov olivat Neuvostoliiton maajoukkueen vakiopelaajia usean vuoden ajan 1970- ja 1980-luvun vaihteessa. == Parhaimmat saavutukset == * jääkiekon olympiahopea Lake Placidin talvikisoissa 1980 * jääkiekon maailmanmestaruuksia 1978, 1979, 1981, 1982 * jääkiekon MM-hopea 1976 * Kanada-cupin voitto 1981 == Lähteet == Luokka:Neuvostoliittolaiset jääkiekkoilijat Luokka:Neuvostoliittolaiset olympiamitalistit Luokka:Vuonna 1954 syntyneet Luokka:Elävät henkilöt
Jorge Andrade

Jorge Manuel Almeida Gomes de Andrade, pelaajanimeltään Jorge Andrade (s. 9. huhtikuuta 1978, Lissabon, Portugali) on portugalilainen jalkapalloilija. Puolustajana pelaava Andrade edustaa Juventusta. Andrade aloitti ammattilaisuransa vuonna 1997 Estrela Amadoran riveissä. Vuonna 2000 hän siirtyi yhteen maansa huippuseuroista, Portoon. Kahden pääkaupungissa vietetyn kauden jälkeen espanjalainen Deportivo osti hänet joukkueeseensa. Andraden seurajoukkueuran parhaat saavutukset ovat Portugalin cupin voitto vuodelta 2001 ja Espanjan supercupin voitto seuraavalta vuodelta. Portugalin maajoukkuetta Andrade on edustanut MM-kilpailuissa 2002, joissa hän pääsi Portugalin kolmesta ottelusta kahdessa vaihtopelaajana kentälle, ja EM- kotikilpailuissa 2004, jolloin Portugali hävisi loppuottelussa Kreikalle. Maajoukkueotteluita hän on pelannut yhteensä 51. == Lähteet == == Aiheesta muualla == * Jorge Andrade Yahoo! Sport -sivustolla Luokka:Portugalilaiset jalkapalloilijat Luokka:Vuonna 1978 syntyneet Luokka:Elävät henkilöt
Translaatio (matematiikka)

Translaatio, siirto eli yhdensuuntaissiirto on euklidisessa geometriassa avaruuden muunnos, jossa kuviota siirretään toiseen paikkaan. Kuvion jokainen piste muuttaa sijaintiaan vakiomatkan määrättyyn suuntaan. Translaatio voidaan tulkita myös vakiovektorin lisäämisellä jokaiseen pisteeseen tai koordinaatiston siirtona. Jos v on kiinteä vektori, niin Tv:n translaatio on Tv(p) = p + v. == Lähteet == ==Kirjallisuutta== * * Luokka:Geometria
Valeri Kamenski

Valeri Viktorovitš Kamenski (, s. 18. huhtikuuta 1966 Voskresensk, Neuvostoliitto) on venäläinen entinen jääkiekkoilija, pelipaikaltaan vasen laitahyökkääjä. Kamenski pelasi vuosina 1981–1991 164 ottelua Neuvostoliiton maajoukkueessa tehden 81 maalia. Neuvostoliiton mestaruussarjassa Kamenski teki 122 maalia 329 liigaottelussa. Québec Nordiques varasi hänet NHL:ään vuonna 1988. NHL-urallaan Kamenski teki yhteensä 200 maalia, 301 maalisyöttöä ja 501 tehopistettä. Kamenski muistetaan Colorado Avalanche vs. Florida Panthers -ottelussa tekemästään legendaarisesta "spin-o-rama"-maalista. == Seuraura == * 1982–1985 Himik Voskresensk * 1985–1991 TsSKA Moskova * 1991–1994 Québec Nordiques * 1994–1995 HC Ambrì Piotta * 1994–1995 Québec Nordiques * 1995–1999 Colorado Avalanche * 1999–2001 New York Rangers * 2001–2002 Dallas Stars * 2001–2002 New Jersey Devils * 2003–2005 Himik Voskresensk == Saavutukset == * jääkiekon olympiakulta Calgaryn talvikisoissa vuonna 1988 * jääkiekon olympiahopea Naganon talvikisoissa vuonna 1998 * kolme jääkiekon maailmanmestaruutta 1986, 1989, 1990 * jääkiekon maailmanmestaruushopea 1987 * Stanley Cup 1995–96 Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Venäläiset jääkiekkoilijat Luokka:Venäläiset olympiamitalistit Luokka:Jääkiekon maailmanmestarit Luokka:Quebec Nordiquesin varaamat pelaajat Luokka:Vuonna 1966 syntyneet Luokka:Kolmen kullan klubi Luokka:Elävät henkilöt
Rotaatio

Rotaatio voi tarkoittaa seuraavia: * rotaatio, pyörimisliike * rotaatio eli kierto, eräs yhtenevyyskuvaus * rotaatio, eräs biljardipeli * Rotaatio, Kalifornia-Keken ja Tommishockin albumi vuodelta 2016 * rotaatiopaino, katkeamatonta paperirataa käyttävä kirjapainomenetelmä
Peilaus

Peilaus on matematiikassa avaruuden muunnos, missä on annettu piste ja joko peilaus­suora tai -piste, tai kolmi­ulotteisessa avaruudessa peilaustaso. Euklidisessa geometriassa peilaukset pisteen, suoran tai tason suhteen ovat yhtenevyys­kuvauksia. Jos peilaus suoritetaan pisteen suhteen, annetun kuvion jokaisen pisteen p kuva saadaan pisteestä lähdetään peili­pisteen suuntaan ja kuljetaan kaksin­kertainen matka suhteessa p:n ja peilipisteen etäisyyteen. Tasossa peilaus pisteen suhteen merkitsee samaa kuin sen kierto eli rotaatio 180 astetta peilaus­­pisteen ympäri. Peilaus suoran suhteen tarkoittaa, että suoralle piirretään kunkin annetun pisteen kautta kulkeva normaali. Annettu peilipiste löytyy suoran peilaus­suoran toiselta puolelta yhtä kaukaa normaalista kuin mitä alkuperäinen piste oli. Tasokuvio muuttuu tällöin peilikuvakseen, jossa vasen ja oikea ovat vaihtuneet. Sitä vastoin kolmi­ulotteisessa avaruudessa ei näin tapahdu, vaan sama tulos saadaan 180 asteen rotaatiolla peilaus­suoran ympäri. Kolmi­ulotteisessa avaruudessa peilaus tason suhteen tarkoittaa, että tasolle piirretään kunkin annetun pisteen kautta kulkeva normaali. Annettu peili­piste löytyy suoran peilaus­tason toiselta puolelta yhtä kaukaa normaalista kuin mitä alku­peräinen piste oli. == Lähteet == Luokka:Geometria
Postimees

Postimees on virolainen sanomalehti, joka on perustettu Pärnussa vuonna 1857. Lehdestä tuli Viron ensimmäinen päivittäin julkaistava sanomalehti vuonna 1891. Neuvostoaikana vuosina 1948–1990 lehden nimi oli Edasi. == Historia == Johann Voldemar Jannsen perusti Pärnussa vuonna 1857 lehden Perno Postimees ehk Näddalileht (Pärnu Postimees), josta eri vaiheiden kautta tuli nykyinen Postimees-lehti.Pieni tietosanakirjaEster, Tallinn Postimeehen omisti vuonna 1893 Karl August Hermann, joka kutsui toimitukseen Jaan Tõnissonin. Sen jälkeen Tõnisson oli yli 40 vuotta lehden toimittaja ja päätoimittaja.Tuomioja, s. 31 Pari vuotta hän oli välillä pois toimesta, mutta palasi lehden päätoimittajaksi vuonna 1896, kun ryhmä nuoren polven oppineita kokosi rahat huonosti menestyvän 450 tilaajan lehden ostamiseksi Hermannilta. Myös Tõnisson kuului omistajiin ja omisti lehden välillä pitkään yksinkinTuomioja, s. 34–35. Viron poliittisten mullistusten yhteydessä lehti takavarikoitiin 26. heinäkuuta 1935 valtion haltuun poikkeustilamääräysten perusteella,Tuomioja, s. 237 ja siitä tuli Konstantin Pätsin ja hallituksen äänitorvi.Tuomioja, s. 241 Neuvostovallan aikana lehti ilmestyi nimellä Edasi ja vuodesta 1991 jälleen nimellä Postimees.Tuomioja, s. 329 Neuvostovallan päätyttyä Jaan Tõnissonin poika Heldur Tõnisson sai palautetuksi lehden Tõnissonin suvulle, ja se siirtyi hänen haltuunsa yli 90-prosenttisesti. Hän myi yhtiön norjalaiselle Schibsted-konsernille. Omistajuutensa aikana Heldur Tõnisson ei osallistunut lehden tekemiseen, eikä käynyt Virossa lähdettyään maasta vuonna 1943. Schibsted teki vuonna 2012 päätöksen poistua Baltian markkinoilta. Konserni oli omistanut Postimiehen holdingyhtiönsä Eesti Meedian kautta. Yhtiön toimiva johto osti lehden Schibstediltä syksyllä 2013. Lauri Hussar aloitti Postimiehen päätoimittajana kesäkuussa 2016. Hussarin lähdettyä mukaan politiikkaan Viro 200 -puolueen vaaliehdokkaaksi hänet korvasi päätoimittajana Peeter Helme, joka aloitti tehtävässä huhtikuussa 2019. Helme erosi päätoimittajan virasta 1. marraskuuta 2019 ja Helmeä seurasi vt. päätoimittajana Margus Mihkels. Tammikuun lopussa uutena päätoimittajana aloitti Mart Raudsaar. Kesäkuussa 2021 Raudsaar siirtyi johtamaan Jaan Tõnissoni Postimehe Fond -säätiötä, ja hänen tilalleen päätoimittajaksi tuli Marti Aavik. == Lähteet == * ===Viitteet=== ==Kirjallisuutta== Postimeesin historiaa on tutkinut Krista Aru, joka on julkaissut useita lehteä käsitteleviä artikkeleita. *Krista Aru, Jaan Tõnisson tahtis Postimeest ja sai Postimehe, Akadeemia 2/1997 *Krista Aru, Oskar Kallas ja Postimees, teoksessa Kristi Aru ja Sirja Oleski (toim.) Oskar Kallas. Artikeleid Oskar Kallas elusta ja tööst, Tartu 1998 *Krista Aru, Päevalehti "Postimees" 1917–1918, artikkeli Eesti Ajakirjanduse Ajaloost VII, Tartu 1991 *Krista Aru, Üks kirg, kolm môôdet. Peatükke eesti toimetajakesksest ajakirjandusest: K. A. Hermann, J. Tõnisson, K. Toom, Tartu 2008 == Aiheesta muualla == * Postimees * Estonian news – Postimees Luokka:Virolaiset sanomalehdet
Homotetia

Matematiikassa homotetia eli skaalaus tarkoittaa yhdenmuotoisuuskuvausta, missä kukin kuvion piste saadaan, kun mitataan sen etäisyys homotetia­keskuksesta ja kerrotaan se homotetiassa annetulla vakiolla. Kuvassa annettu avaruuden piste a kuvautuu pisteen a ja homotetiakeskuksen O kautta kulkevalle suoralle. Jos homotetiakerroin on positiivinen ja a:n kuva homotetiassa on a1, pysyy a ja a1 samalla puolella pisteen O. Jos homotetiakerroin on negatiivinen, sijaitsee O a:n ja a1:n välissä. Mikäli kerroin on itseisarvoltaan suurempi kuin yksi, on kyseessä suurennos. == Lähteet == == Aiheesta muualla == * Solmu, 3/2015, Jani Hannula, Homotetia eli venytyskuvaus geometrisissa konstruktioissa Luokka:Geometria
Ruukin rautatieasema

Ruukin rautatieasema () on Suomen rataverkon rautatieasema Pohjanmaan radalla, Siikajoen kunnassa Ruukin taajamassa Pohjois-Pohjanmaalla. Etäisyys Helsingin rautatieasemalta Haapamäen aseman kautta mitattuna on 705,2 kilometriä. Nykyisin liikennepaikka on miehittämätön, eikä siellä ole lipunmyyntiä. Liikenteenohjaustoiminnot hoidetaan kaukokäytöllä Oulusta käsin. Asemalla pysähtyy parhaimmillaan neljä päiväjunaa kumpaankin suuntaan sekä Helsinki–Rovaniemi-yöjunavuoropari IC 273/IC 266. Ruukissa on myös kaupallista tavaraliikennettä. ==Ratapiha== Ruukin ratapiha muodostuu pääraiteen lisäksi kahdesta junaliikenteen käytössä olevasta sivuraiteesta, joita käytetään junien kohtaamisiin ja ohituksiin. Näiden lisäksi liikennepaikalla on kuormausraiteita Siikajoen molemmin puolin. ==Asemarakennus== Alun perin Ruukin asema-alue sijaitsi lähes keskellä nykyistä Ruukin taajamaa. Alkuperäinen asemarakennus oli Knut Nylanderin suunnittelema vuonna 1884 rakennettu ns. Oulun radan asema, jota laajennettiin vuonna 1908 Bruno Granholmin laatimien suunnitelmien pohjalta. Rakennus on yksityiskäytössä, ja sitä on laajennettu 2000-luvulla yhdellä poikkipäädyllä. Alkuperäinen asemarakennus sekä aseman vesitorni jäivät paikoilleen ja ovat yhä olemassa. 1960-luvulla tehdyn rataoikaisun myötä asema-alue siirrettiin keskustaajaman itälaidalle, jonne rakennettiin uusi liikennepaikkarakennus vuonna 1967. Asemarakennus purettiin vuonna 2021. == Kuvia == Ruukki old railway station 1921.jpg||Ruukin vanha rautatieasema vuonna 1921 Ruukki railway station.jpg|Asemarakennus purettiin syksyllä 2021. ==Lähteet== Luokka:Pohjois-Pohjanmaan henkilöliikenteen rautatieliikennepaikat Luokka:Siikajoen liikenne Luokka:Siikajoen rakennukset ja rakennelmat Rautatieasema Luokka:Bruno Granholmin suunnittelemat rakennukset
Harvey Nichols

Harvey Nichols on brittiläinen tavarataloketju. Sen juuret ovat Benjamin Harveyn vuonna 1813 Lontoon Knightsbridgeen avaamassa liinavaatekaupassa. Harvey Nicholsin Knightsbridgen nykyisen tavaratalon rakennustyöt aloitettiin 1880-luvulla. Ketjun omistaa hongkongilainen liikemies Dickson Poon. Harvey Nicksejä, kuten niitä kansanomaisesti nimitetään, on Britanniassa Lontoon lisäksi Leedsissä, Manchesterissa, Birminghamissa ja Edinburghissa. Britannian ulkopuolella niitä on Dublinissa, Riadissa, Dubaissa ja Hongkongissa. Uusia tavarataloja on suunnitteilla Bristoliin sekä Istanbuliin. == Aiheesta muualla == Harvey Nichols Luokka:Brittiläiset tavaratalot
Kiri Te Kanawa

Kiri Jeanette Te Kanawahttps://www.ukwhoswho.com/view/10.1093/ww/9780199540884.001.0001/ww-9780199540884-e-37222, alkujaan Claire Mary Teresa Rawstron (s. 6. maaliskuuta 1944 Gisborne), on uusiseelantilainen oopperalaulajatar. Hän aloitti uransa mezzosopraanona, mutta on nykyään sopraano. Te Kanawa syntyi Gisbornessa vuonna 1944. Hänet adoptoitiin lapsena eikä hänen biologisista vanhemmistaan ole juuri tietoa. Vuonna 1965 Te Kanawa voitti Lexus Song Quest -kilpailun. Sen jälkeen hän lähti Lontooseen opiskelemaan, muiden muassa Vera Rózsan johdolla. Vuonna 1971 Te Kanawa teki debyyttinsä Royal Opera Housessa. Hän lopetti oopperalavalla esiintymisen vuonna 2004. == Lähteet == Luokka:Uusiseelantilaiset oopperalaulajat Luokka:Grammy-palkinnon saajat Luokka:Sopraanot Luokka:Vuonna 1944 syntyneet Luokka:Elävät henkilöt Luokka:Kunniaritarien ritarikunta
Selfridges

Selfridges on brittiläinen tavarataloketju. Harry Gordon Selfridge perusti ketjun ensimmäisen tavaratalon Lontoon Oxford Streetille 15. maaliskuuta 1909. Selfridgesistä ovat lähtöisin monet nykyaikaisten tavaratalojen peruslähtökohdista, kuten hajuvesiosaston sijoittaminen sisäänkäynnin läheisyyteen ja tavaroiden asettaminen esille tiskin takana pitämisen sijasta. Sanonta ”asiakas on aina oikeassa” perustuu Selfridgesin mainontaan. Ketjun tavarataloja on Lontoossa, Birminghamissa ja kaksi Manchesterissa, joista toinen on Trafford Centren ostoskeskuksessa ja toinen Exchange Squarella. ==Aiheesta muualla== * Selfridgesin verkkosivut * Eräs nykypäivien kaupparuhtinas, Kansan kuvalehti, 07.10.1927, nro 40, s. 3, Kansalliskirjaston digitaaliset aineistot Luokka:Brittiläiset tavaratalot
Jonas Bjerre

Jonas Bjerre (s. 21. syyskuuta 1976) on tanskalainen muusikko. Hän on Mew- yhtyeen laulaja ja kitaristi, ja sanoittaa suurimman osan yhtyeen kappaleista. Bjerre on myös tehnyt Mew’n live-esiintymisissä nähtävät animaatiot. Bjerre vaikuttaa myös yhtyeissä Apparatjik ja Diamonds for Eyes. Bjerren ääni on epätavallisen korkea ja alakuloinen, mikä tekee Mew’n esitykset omaleimaisiksi. Bjerre voitti Danish Music Awards -palkinnon vuoden tanskalaisena laulajana vuonna 2006. Koulusivistyksensä Bjerre on saanut Bernadotteskolessa ja Aurehøj Amtsgymnasiumissa. Luokka:Tanskalaiset laulajat Luokka:Tanskalaiset kitaristit Luokka:Vuonna 1976 syntyneet Luokka:Elävät henkilöt
808 State

808 State on vuonna 1987 Manchesterissa perustettu brittiläinen house- musiikkikokoonpano. Yhtye sai nimensä Roland TR-808 -rumpukoneen mukaan. 808 State tunnetaan yhtenä acid house -musiikkityylin pioneerina. Sen alkuperäisjäseniä olivat Graham Massey, Martin Price ja Gerald Simpson, joka on tullut myöhemmin tunnetuksi A Guy Called Gerald -projektistaan. Aphex Twin on listannut yhtyeen esikoisalbumin Newbuild vuodelta 1988 erääksi tärkeimmistä innoittajistaan. Yhtyeen tunnetuin kappale on "Pacific State" lukuisine versioineen vuoden 1989 albumilta Quadrastate. ==Yhtyeen jäsenet== * Graham Massey – kitara, kosketinsoittimet, saksofoni (1988–) * Martin Price – kosketinsoittimet (1988–1990) * Gerald Simpson – kosketinsoittimet (1988–1989) * Andrew Barker – kosketinsoittimet (1989–) * Darren Partington – kosketin- ja lyömäsoittimet (1989–) ==Diskografia== * Newbuild (1988) * Quadrastate (1989) * Ninety (1989) * Utd. State 90 (1990) * Ex:El (1991) * Gorgeous (1992) * Don Solaris (1996) * 808:88:98 (1998) * Outpost Transmission (2003) * Prebuild (2004) * Transmission Suite (2019) ==Aiheesta muualla== *Yhtyeen oma kotisivu *Täydellinen 808 State -diskografia Luokka:Brittiläiset house-yhtyeet
Vuolinko

Vuolinko on Mikkelin kaupunkiin kuuluva taajama, joka sijaitsee noin viiden kilometrin päässä Mikkelin keskustasta. Alueelta on löytynyt rautakautisia muinaisjäänteitä. 1500-luvun puolivälissä Vuolingon neljänneskunta oli osa Visulahden pitäjää. Vuolingonjärven rannalla sijaitsee Halttusten tila tai Vuolingon tila, jonka nimi tulee talon 1800-luvulla omistaneista Halttusista. Maatila on ollut asutettuna ainakin 1700-luvulta lähtien, ja se toimi vuoteen 1838 kruunutilana. Vuolingon rautatieasema oli matkustajaliikenteen käytössä 1906–1975 välisenä ja junien kohtauspaikkana se toimi vuoteen 2001. == Lähteet == == Kirjallisuutta == * * * * Luokka:Mikkelin kaupunginosat Luokka:Mikkelin maalaiskunnan kylät
Hashima

Hashima voi viitata seuraaviin asioihin: * Hashima, Japanin kaupunki Gifun prefektuurissa * Hashiman piirikunta, Japanin piirikunta Gifun prefektuurissa * Hashima, asumaton saari Nagasakin prefektuurissa Japanissa
Vihreä talous

Vihreä talous tarkoittaa talousjärjestelmää, jossa ekosysteemin hyvinvointi otetaan huomioon kiinteänä osana järjestelmää. Käsite kattaa laajan joukon erilaisia ideoita, eikä sen taustalla ole yhtenäistä teoriaa. Puhuttaessa vihreästä taloudesta korostetaan toimintamekanismien ja tavoitteiden erilaisuutta verrattuna valtavirran taloustieteeseen. Vihreä talous poikkeaa akateemisen taloustieteen valtavirrasta ja ympäristötaloustieteestä hylkäämällä eräitä sen peruspremissejä kuten hyödyn maksimoimisen. Vihreä talous nähdään laajempana käsitteenä kuin ekologinen kapitalismi, joka tähtää lähinnä kestävän kehityksen saavuttamiseen tavanomaisen taloustieteen keinoin. Keskeinen teema on luonnon arvojen korostaminen, ja tuotantomäärän sekä rahan merkitystä pidetään ylikorostuneina. Luonnon ajatellaan tuottavan itsessään luonnon pääomaa, eikä sitä pidetä pelkkänä raaka-ainevarastona. Paikallista toimintaa yhteisön kokoon sopivassa mittakaavassa pidetään globaalia toimintaa parempana. == Vihreä talous Suomessa == Alan suomenkielinen perusteos on Osmo Soininvaaran 1990 kirjoittama teos Vihreä markkinatalous. Soininvaaran markkinatalouden vihreässä versiossa yritetään sovittaa yhteen eriseuraisilta tuntuvat tavoitteet ekologinen vastuullisuus, sosiaalinen oikeudenmukaisuus, yksilön vapauden kunnioittaminen sekä taloudellisen hyvinvoinnin turvaaminen. Keinoja ovat muun muassa perustulo sekä haitta- ja resurssiverot. ==Katso myös== * Kestävä kehitys * Luonnonkapitalismi * Biotalous == Kirjallisuutta== * Soininvaara, Osmo: Vihreä markkinatalous (Hanki ja jää, 1990) ISBN 951-8916-22-5 Luokka:Talousjärjestelmät
Ardennit

Ardennit on Belgian ja Luxemburgin metsäinen vuoristoalue, joka ulottuu Ranskaan saakka. Siellä sen mukaan on nimetty Champagne-Ardennen hallintoalue ja Ardennesin departementti. ==Maantiede== Suurinta osaa Ardennien aluetta peittävät tuuheat metsät, ja alueen vuorien korkeus on keskimäärin 350-500 metriä, mutta Hautes Fagnesin suoalueella koillisessa Belgiassa korkeus nousee yli 650 metriin. Ardennien alueella on nopeasti virtaavien jokien muodostamia syviä jokilaaksoja. Joista tunnetuin on Maas, jonka laaksossa sijaitsevat alueen merkittävimmät kaupungit Liège ja Namur. Muutoin Ardennien alue on harvakseen asuttua. Saksan puolella oleva Eifelin alue liittyy Ardenneihin ja on samaa geologista esiintymää, mutta näitä alueita on yleisesti pidetty kahtena eri alueena. ==Historia== Ardennien nimi juontuu suuresta roomalaisajan metsästä Arduenna Silva, joka ulottui Reiniltä Sambrejoelle Belgiassa. Nykyinen Ardennit on paljon pienempi alue. Ardennien strateginen sijainti on tehnyt alueesta Euroopan valtioiden taistelukentän useita kertoja vuosisatojen saatossa, ja alue tai sen eri osat ovat kuuluneet vuorotellen eri valtioille. 1900-luvulla aluetta pidettiin yleisesti sopimattomana laajoihin sotilasoperaatioihin vaikean maastonsa ja kapeiden kulkuväyliensä takia. Kuitenkin sekä ensimmäisessä että toisessa maailmansodassa saksalaiset suorittivat onnistuneen hyökkäyksen läpi Ardennien iskien Ranskan kevyemmin puolustettuun sivustaan. Ardenneilla käytiin maailmansodissa kolme suurta taistelua: Ardennien taistelu ensimmäisessä maailmansodassa sekä taistelu Ranskasta ja Ardennien taistelu toisessa maailmansodassa. Monet alueen kaupungeista kärsivät pahoja vaurioita näissä sodissa. ==Talous== Ardennien jylhä maasto rajoittaa maataloutta, mutta raivatuilla alueilla harjoitetaan viljelyä ja karjanhoitoa. Alueen metsä- ja mineraalivarat ovat huomattavat, ja sekä Liège että Namur ovat teollisuuskeskuksia. Laajoissa metsissä on runsaasti riistaeläimiä. Alueen luonnon kauneus ja sen tarjoamat mahdollisuudet moninaiseen ulkoiluun, kuten metsästykseen, pyöräilyyn, kävelyyn ja melontaan, ovat tehneet siitä tärkeän turistikohteen. Luokka:Belgian maantiede Luokka:Luxemburgin maantiede Luokka:Ranskan maantiede Luokka:Euroopan ylängöt
Paikat kuntoon

Paikat Kuntoon oli TV-Tampere-paikallistelevisiossa aloittanut rakentamisen erikoisohjelma, jota juonsi Ilari Siekkinen. Myöhemmin ohjelmaa esitettiin Turku TV:ssä ja Kaupunkitelevisiossa. Ohjelma alkoi elokuussa 2002. Se käsitteli rakentamiseen liittyviä aiheita. Syksyllä 2004 ohjelmaan lisättiin osio, jossa haastateltiin suomalaisia julkisuuden henkilöä rakentavissa merkeissä laittamassa paikkoja kuntoon. Heinäkuussa 2005 alkoi "Ylituomari"-osio, jossa käsiteltiin rakentamiseen liittyviä lakiasioita. Juontaja Ilari Siekkinen oli ennen Paikat kuntoon -ohjelmaa tunnettu lähinnä rock-piireissä, vaikka hän onkin koulutukseltaan rakennusmestari. Ilarin tavaramerkiksi ohjelmassa muodostui suuri karvainen mikrofoni. Ohjelman tunnusmusiikkina oli rokahtava "Lännen lokari" Illu+Alv:n Pieni Suuri Maailma -cd:ltä. Luokka:2000-vuosikymmenen suomalaiset televisiosarjat Luokka:Makasiiniohjelmat
John Harrington

John Harrington (s. 24. toukokuuta 1957 Virginia, Minnesota) on entinen yhdysvaltalainen jääkiekkoilija ja nykyinen jääkiekkovalmentaja. Pelipaikaltaan hän oli hyökkääjä. Harrington valmistui Minnesotan yliopistosta vuonna 1979, jonka jälkeen hänet valittiin Yhdysvaltojen maajoukkueeseen. Joukkue onnistui 1980 talviolympialaisissa täydellisesti ja voitti yllättäen olympiakultaa. Seuraavan kauden (1980–1981) Harrington pelasi Sveitsin liigassa HC Luganon joukkueessa. Hän edusti Yhdysvaltojen maajoukkuetta myös vuosien 1981, 1982 ja 1983 MM-kilpailuissa. Hän lopetti pelaajauransa vuoden 1984 talviolympialaisissa Sarajevossa. 1984 Harrington aloitti valmentajauransa Denverin yliopiston joukkueen apuvalmentajana. 1990 hän siirtyi St Cloud Staten yliopiston joukkueen apuvalmentajaksi ja 1993 Saint John'sin yliopiston joukkueen päävalmentajaksi, jossa tehtävässä hän toimii edelleen. Hän on noussut joukkueen kaikkien aikojen menestyksekkäimmäksi valmentajaksi johdattamalla joukkueen esimerkiksi 1997 NCAA-liigan kolmannelle tilalle. ==Aiheesta muualla== * Harringtonin profiili gojohnies.comissa Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Yhdysvaltalaiset jääkiekkovalmentajat Luokka:Vuonna 1957 syntyneet Luokka:Elävät henkilöt
Yhtenä iltana

Yhtenä iltana on suomalaisen rockmuusikko Hectorin 14. studioalbumi vuodelta 1990. Levyn tuotti Pave Maijanen, josta tuli Hectorin yhteistyökumppani kolmen vuoden ajaksi. Albumin tunnetuimpia kappaleita ovat nimikkokappale ”Yhtenä iltana” sekä ”Juodaan viinaa”. Albumi menestyi hyvin. Albumi nousi marraskuussa 1990 Suomen levylistojen toiselle sijalle ja pysyi listalla yhteensä 29 viikon ajan. Albumi saavutti vuonna 1991 kulta- ja platinalevyrajat. Levyä on myyty yhteensä 64 500 kappaletta ja on täten Hectorin kolmanneksi myydyin levy. Albumi julkaistiin Flamingo-levymerkillä LP- ja CD-levyinä sekä C-kasettina. CD-levyversioissa on mukana yksi bonuskappale, jota ei ole LP-levyllä eikä C-kasetilla. Vuonna 1994 levy julkaistiin uudelleen CD-levynä Fazer-Musiikin toimesta ja uudelleen Warner Music Finlandin toimesta vuonna 2007. == Kappaleet == Kaikki kappaleet säveltänyt ja sanoittanut Hector, ellei toisin mainita. Kaikkien kappaleiden sovitukset tehneet Hector ja Pave Maijanen nimellä Pave. Laulu- ja puhallinsovitukset tehnyt Pave. === A-puoli === # # # # # # === B-puoli === # * # # # # # === CD-levyn bonuskappale === # * == Kokoonpano == * Hector – laulu ja akustinen kitara * Pave Maijanen – laulu, kitarat, mandoliini, bassokitara, huuliharppu, VOX-urut * Juha Tikka – bassokitarat * Keimo Hirvonen – rummut, lyömäsoittimet (Sampo-tulitikkuaski: 2) * Jarmo Nikku – kitarat * Esa Kotilainen – urut, Mellotron ja harmonikka * Mongo Aaltonen – lyömäsoittimet === Muut muusikot === * Sonja Lumme – taustalaulu * Markku Veijonsuo – pasuuna * Erja Joukamo-Ampuja – käyrätorvi * Jorma Vuorenmaa – käyrätorvi === Tuotanto === * Jari Laasanen – äänitys (MTV; loka-marraskuu 1990) * Juha Laakso – äänitys ja miksaus (Finnvox; loka-marraskuu 1990) * Pauli Saastamoinen – masterointi (Finnvox; loka-marraskuu 1990) * Mika Jussila – kaiverrus (Finnvox; loka-marraskuu 1990) * Hector – kannen suunnittelu * Erik Uddström – kannen suunnittelu, kuvat ja layout * Pave Maijanen – tuottaja == Lähteet == == Aiheesta muualla == * Albumi äänitetietokannassa Luokka:Vuoden 1990 albumit Luokka:Hectorin albumit Luokka:Pave Maijasen tuottamat albumit
Pekka ja Pätkä sammakkomiehinä

Pekka ja Pätkä sammakkomiehinä on Armand Lohikosken käsikirjoittama ja ohjaama elokuva vuodelta 1957. Se on Suomen Filmiteollisuuden tuottaman 13-osaisen Pekka Puupää -sarjan yhdeksäs elokuva. Tarina jatkuu seuraavassa Pekka Puupää -elokuvassa, Pekka ja Pätkä Suezilla. Elokuvassa on kohtaus, jossa Pekka ja Pätkä esittävät taikureita. Heidän käyttämänsä taikasanan "ananasakäämä" on Timo Taikuri tehnyt myöhemmin tunnetuksi. Lohikoski ohjasi kaikki Suomen Filmiteollisuuden Puupää-elokuvat ensimmäistä ja viimeistä lukuun ottamatta. Monet hän myös käsikirjoitti, ja neljässä hänellä oli pieni rooli. Sammakkomies-elokuvaa on pidetty sarjan parhaana.Päivän elokuvia, Tv-maailma, 9/2012 sivu 17 Pekka ja Pätkä joutuvat kiertuemuusikkoina kertausharjoituksiin ja edustamaan laivastoa nyrkkeilyottelussa maavoimia vastaan. Eräs kriitikko kehuu elokuvan etenevän sujuvasti ja toteaa, että se sisältää monen tason huumoria, kansanomaista kaskuperinnettä ja alkavaa rockkulttuuria.Arto Pajukallio, Elokuvat, Helsingin Sanomat 8.6.2011, sivu D 9 Toinen kriitikko tunnustaa, että vaikka elokuvassa "ei ole älyn häivääkään", se viehättää häntä omalla omituisella tavallaan. Wilénin merenneitohahmosta hän löytää julkeaa rohkeutta.Päivän elokuvia, Tv-maailma, 22/2011 sivu 21 == Juoni == Pekka ja Pätkä perustavat kahden miehen orkesterin. Ennen lähtöään kiertueelle he opettelevat musiikkiliikkeen näyteikkunassa esillä olevan "Hippaa ja Hoppaa" -kappaleen nuotit ja harjoittelevat sitä kadulla. Kiertueella Turussa ja Tampereella harvalukuinen yleisö ei ole tyytyväinen esitykseen, vaan poistuu ärtyneenä salista. Kun Porissakin on läsnä vain yksi nukkuva katsoja, palaavat epäonnistuneet muusikot takaisin Helsinkiin. Kotona odottaakin kertausharjoituskutsu, ja kaksikko joutuu sammakkomieskurssille. Ollessaan harjoittelemassa uintitekniikkaa ulkosaaristossa, he löytävät luodolta merenneidon ja ottavat hänet mukaansa. Kaverukset jättävät Helmi-merenneidon odottelemaan kylpyammeeseen josta Justiina hänet löytää luullen sitä isoksi haueksi. Hän huutaa talonmies Pikkaraista apuun ja tämä kimpaantuneena tuleekin paikalle. Molemmat ovat näkemästään merenneidosta suunniltaan. Helmi päätyy lopulta Linnanmäen huvipuistoon vedenneidoksi (eräs silloinen vetonaula). Elokuvassa on myös nyrkkeilyottelu laivasto vastaan maavoimat. Lopulta kaksikko kotiutetaan kiitoksin. Heidän lukiessaan sanomalehteä puistonpenkillä kaksi Suezille lähdössä olevaa YK-rauhanturvamiestä kolkkaa heidät tainnoksiin ja vaihtaa univormunsa heidän kanssaan. Pekka ja Pätkä toimitetaan taksilla Seutulan lentokentälle, josta lähtevä lentokone vie heidät Suezille suomalaiseen YK-rauhanturvakomppanian leiriin. == Näyttelijät == ==Lähteet== Luokka:Armand Lohikosken ohjaamat elokuvat Luokka:Armand Lohikosken käsikirjoittamat elokuvat‎ Sammakkomiehinä Luokka:Suomalaiset mustavalkoelokuvat Luokka:Vuoden 1957 suomalaiset elokuvat
Kolmiomatriisi

Lineaarialgebrassa kolmiomatriisi on neliömatriisin erikoistapaus. Kolmiomatriisin päälävistäjän ylä- tai alapuolella olevat alkiot ovat kaikki nollia. Koska matriisiyhtälöt ovat kolmiomatriisien tapauksessa helppo ratkaista, ne ovat käyttökelpoisia numeerisessa analyysissä. LU-hajotelma antaa algoritmin, jolla jokainen kääntyvä matriisi A voidaan hajottaa alakolmiomatriisin L ja yläkolmiomatriisin U tuloksi. == Määritelmä == Matriisia : \mathbf{L}= \begin{bmatrix} l_{1,1} & & & & 0 \\\ l_{2,1} & l_{2,2} & & & \\\ l_{3,1} & l_{3,2} & \ddots & & \\\ \vdots & \vdots & \ddots & \ddots & \\\ l_{n,1} & l_{n,2} & \ldots & l_{n,n-1} & l_{n,n} \end{bmatrix} sanotaan alakolmiomatriisiksi eli vasemmaksi kolmiomatriisiksi, ja toisaalta matriisia muotoa : \mathbf{U} = \begin{bmatrix} u_{1,1} & u_{1,2} & u_{1,3} & \ldots & u_{1,n} \\\ & u_{2,2} & u_{2,3} & \ldots & u_{2,n} \\\ & & \ddots & \ddots & \vdots \\\ & & & \ddots & u_{n-1,n}\\\ 0 & & & & u_{n,n} \end{bmatrix} sanotaan yläkolmiomatriisiksi tai oikeaksi kolmiomatriisiksi. Kolmiomatriisi, jonka päälävistäjän alkiot ovat nollia, on vahvasti ala-tai yläkolmiomatriiseja. Kaikki kolmiomatriisit ovat nilpotentteja matriiseja. Jos kolmiomatriisin päälävistäjän alkiot ovat kaikki ykkösiä, on matriisi yksikköylä/alakolmiomatriisi eli normitettu ylä/alakolmiomatriisi. Jos lisäksi kaikki muut kuin lävistäjäalkiot ovat yhtä lukuun ottamatta nollia, on matriisi atominen ylä/alakolmiomatriisi. Tätä matriisia sanotaan Gaussin muunnosmatriisiksi tai lyhyemmin Gaussin matriisiksi. Atominen alakolmiomatriisi on muotoa : \mathbf{L}_{i} = \begin{bmatrix} 1 & & & & & 0 \\\ & \ddots & & & & \\\ & & 1 & & & \\\ & & l_{i+1,i} & \ddots & & \\\ & & \vdots & & \ddots & \\\ 0 & & l_{n,i} & & & 1 \\\ \end{bmatrix}. Atomisen kolmiomatriisin käänteismatriisi on atominen kolmiomatriisi. Tarkemmin, : \mathbf{L}_{i}^{-1} = \begin{bmatrix} 1 & & & & & 0 \\\ & \ddots & & & & \\\ & & 1 & & & \\\ & &-l_{i+1,i} & \ddots & & \\\ & & \vdots & & \ddots & \\\ 0 & & -l_{n,i} & & & 1 \\\ \end{bmatrix}, eli käänteismatriisin ne alkiot, jotka eivät ole päälävistäjällä, ovat alkuperäisen matriisin vastalukuja. == Lähteet == Luokka:Matriisit
Mark Pavelich

Mark Pavelich (28. helmikuuta 1958 Eveleth, Minnesota – 4. maaliskuuta 2021 Sauk Centre, Minnesota) oli yhdysvaltalainen jääkiekkoilija. Pelipaikaltaan hän oli hyökkääjä. ==Jääkiekkoura == Pavelich aloitti jääkiekkouransa 1976 Minnesotan yliopiston joukkueessa. Hän pelasi joukkueessa vuoteen 1979 saakka, jolloin hän keskeytti opintonsa voidakseen liittyä Yhdysvaltojen maajoukkueeseen. Maajoukkue menestyi 1980 talviolympialaisissa yli odotusten voittaen olympiakultaa. Seuraavan kauden (1980–1981) Pavelich kiekkoili Sveitsin liigassa HC Luganon joukkueessa. Hän osallistui myös 1981 MM- kilpailuihin. Vuonna 1981 Pavelich aloitti NHL-uransa New York Rangersissa. Hän pelasi joukkueessa aina vuoteen 1986 saakka, mutta Ted Satorin tultua joukkueen päävalmentajaksi 1985 Pavelich ei enää sopinut joukkueen pelityyliin. Hän lopettikin uransa vuonna 1986, mutta vuoden 1980 olympiajoukkuetta valmentanut Herb Brooks sai hänet houkuteltua pelaamaan seuraavalla kaudella 12 ottelua valmentamassaan Minnesota North Starsissa. Pavelich pelasi tämän jälkeen kaksi seuraavaa kautta (1987–1989) Italiassa HC Bolzano -joukkueessa, minkä jälkeen lopetti uransa. Hän pelasi kaudella 1991–1992 vielä kaksi ottelua San Jose Sharksissa, jonka jälkeen lopetti uransa kolmannen kerran. ==Elämä urheilu-uran jälkeen, terveysongelmat ja kuolema == Pavelich sai syytteen vuoden 2019 lopulla tapahtuneesta naapurinsa törkeästä pahoinpitelystä metalliputkella, mutta todettiin mielentilaltaan järkkyneeksi ja määrättiin tahdonvastaiseen hoitoon. Pavelichin siskon mukaan hän kärsi aggressiokohtauksia aiheuttavasta kroonisesta traumaattisesta enkefalopatiasta joka oli seurausta jääkiekkouran aikaisista lukuisista päähän kohdistuneista iskuista. Pavelichilla diagnosoitiin myös traumaperäinen stressihäiriö. Pavelichin vaimo oli kuollut tapaturmaisesti perheen rakenteilla olevassa kodissa muutamaa vuotta aiemmin minkä kerrotaan järkyttäneen Pavelichia syvästi. Teini-iässä Pavelich oli myös vahingossa haavoittanut naapuriaan kuolettavasti poikaporukan metsästysretkellä. Pavelich vapautettiin tahdonvastaisesta hoidosta kesällä 2020 ja hän jäi asumaan mielenterveyskuntoutujille tarkoitettuun hoitokotiin. Pavelich löydettiin kuolleena huoneestaan 4. maaliskuuta 2021. Lokakuussa 2022 Pavelich kutsuttiin postuumisti Kroatian-Amerikkalaisten kunniagallerian jäseneksi. == Katso myös == * Luettelo vähintään viisi maalia yhdessä NHL-ottelussa tehneistä pelaajista == Lähteet == ==Aiheesta muualla== * * Pavelich legendsofhockey.netissä Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Vuonna 1958 syntyneet Luokka:Vuonna 2021 kuolleet
Yhteistoiminnallinen oppiminen

Yhteistoiminnallinen oppiminen on opiskelua pienryhmissä yhteisen tavoitteen saavuttamiseksi. Yhteistoiminnallinen oppiminen on työtapa tai vuorovaikutusrakenne, jonka tavoitteena on yhdessäoppimisen kautta sitouttaa oppilaat oppimisprosessiin, parantaa oppilaiden itsetuntoa ja oppimistuloksia sekä opettaa oppilaille yhteistoiminnan taitoja ja vastuuta omasta ja toisten oppilaiden oppimisesta. Yhteistoiminnallisessa oppimisessa on pääpaino yhteisellä tuotoksella ja sillä, että kaikki oppilaat oppivat samat asiat ja osallistuvat yhteisen tavoitteen saavuttamiseen. ==Tavoitteet== Yhteistoiminnallisen oppimisen tavoitteena on * sitouttaa oppilaat osallistumaan oppimisprosessiin aktiivisesti, * ohjata oppilaat kantamaan vastuuta sekä omasta että toisten oppilaiden oppimisesta, * kannustaa oppilaita yhdessäoppimisen toimintakulttuuriin ja tiedon jakamiseen yksinoppimisen, tiedon panttaamisen ja kilpailun sijaan, * oppilaiden yhteistyön, sosiaalisten-, vuorovaikutus- ja ongelmanratkaisutaitojen ja asenteiden kehittäminen, * oppilaiden itsetunnon ja opiskelumotivaation kohottaminen sekä * kaikkien oppilaiden laadullisesti ja määrällisesti parempi oppiminen. ==Periaatteet== Yhteistoiminnallisen oppimisen periaatteita ovat: * positiivinen riippuvuus * avoin ja monipuolinen vuorovaikutus * vastuu omasta ja toisten oppimisesta * yhteistyötaidot * ryhmän ja oman toiminnan arviointi.Siltala, R. 2010. Innovatiivisuus ja yhteistoiminnallinen oppiminen liike-elämässä ja opetuksessa. Turku: Turun yliopisto ==Sovelluksia== Perinteisesti yhteistoiminnallinen oppiminen ja sen sovellutukset liitetään formaaliin kouluopetukseen. Tällöin opettaja on usein yhteistoiminnallisen oppimistilanteen rungon rakentaja ja varmistaa yhteistoiminnallisen oppimisen periaatteiden toteutumisen. Saloviita, T. 2006. Yhteistoiminnallinen oppiminen ja osallistava kasvatus. Juva: PS-Kustannus. Viime aikoina on saatu tutkimustuloksia, joiden perusteella yhteistoiminnallinen oppiminen kytkeytyy myös innovaatioyritysten toimintaan ja asiantuntijoiden väliseen tiedonjakamiseen. Yhteistoiminnallisen oppimisen tarkastelu saattaa auttaa hahmottamaan yrityksen innovaatioprosessin kehittymistä.Siltala, R., Suomala, J., Taatila, V. & Keskinen, S. 2007. Cooperative Learning in Finland and in California during the innovation process. ==Katso myös== * Yhteisöllinen oppiminen * Innovatiivisuus * Palapelimenetelmä ==Lähteet== * * ===Viitteet=== Luokka:Pedagogiset mallit Luokka:Kasvatustiede
María José Rienda

María José Rienda Contreras (s. 12. kesäkuuta 1975 Granada) on espanjalainen alppihiihtäjä. Hän edustaa Club Esqui Monachil -hiihtoseuraa. Rienda aloitti arvokilpailu-uransa vuonna 1992 nuorten maailmanmestaruuskilpailuissa. Ensimmäiset maailmancup-osakilpailuvoittonsa hän otti suurpujottelussa vuonna 2005 kauden päättäneissä Åren ja Lenzerheiden osakilpailuissa. Edellinen espanjalainen osakilpailuvoittaja oli Blanca Fernández Ochoa vuodelta 1991. Rienda on edustanut Espanjaa neljästi talviolympialaisissa. Paras sijoitus on vuoden 2002 talviolympialaisissa Salt Lake Cityssä saavutettu suurpujottelun 6. sija. Vuoden 2006 talviolympialaisissa Torinossa hän sijoittui suurpujottelussa 13. ja supersuurpujottelussa 37. sijalle. == Maailmancup- osakilpailuvoitot == Päivämäärä Paikkakunta Valtio Laji 20\. helmikuuta 2005 Åre Ruotsi suurpujottelu 13\. maaliskuuta 2005 Lenzerheide Sveitsi suurpujottelu 10\. joulukuuta 2005 Aspen Yhdysvallat suurpujottelu 3\. helmikuuta 2006 Ofterschwang Saksa suurpujottelu 4\. helmikuuta 2006 Ofterschwang Saksa suurpujottelu 5\. maaliskuuta 2006 Hafjell Norja suurpujottelu == Aiheesta muualla == * Luokka:Espanjalaiset alppihiihtäjät Luokka:Vuonna 1975 syntyneet Luokka:Elävät henkilöt
Ky

Ky tai KY voi tarkoittaa seuraavia: * * Helsingin kauppakorkeakoulun ylioppilaskunta, KY, entinen ylioppilaskunta * Aalto-yliopiston kauppatieteiden ylioppilaat, KY, Helsingin kauppakorkeakoulun ylioppilaskunnan toimintaa jatkava opiskelijayhdistys * kansainvälinen yksikkö, ky (myös IU ja UI), kansainvälinen yksikkö, biologisten ja farmakologisten aineiden tehon määrityksessä käytettävä mittayksikkö * Kentucky, postilyhenne KY, Yhdysvaltain osavaltio * * kommandiittiyhtiö, ky, yhtiömuoto * kuntayhtymä, ky., usean kunnan muodostama yhteisö jonkin tehtävän hoitamiseksi. * Kuopion yliopisto, KY, yliopisto Suomessa * .ky, Caymansaarten Internet-maatunnus. ==Henkilöt== Ky on seuraavien henkilöiden nimi: * Nguyễn Cao Kỳ (1930–2011), Vietnamin tasavaltalaisarmeijan marsalkka ja Etelä-Vietnamin johtaja * Patrick Ky (s. 1967), ranskalainen virkamies, EU:n lentoturvallisuusviraston puheenjohtaja.
Tsihi Tsihi

Tsihi Tsihi on kansanmusiikkiyhtye Sirmakan vuonna 1996 ilmestynyt albumi, jonka julkaisi Warner Music Finland Fazer-levymerkillään. Syyskuussa 1997 se ilmestyi uudelleen kansainvälisenä versiona yhtiön Finlandia Records -levymerkillä.Sirmakka: Tsihi Tsihi Last.fm. Viitattu 20.9.2014. Tsihi Tsihin on tuottanut Sari Kaasinen, joka myös laulaa Keiman laulua lukuun ottamatta kaikki levyn kappaleet. Lisäksi albumin sanoitukset ovat suurimmaksi osaksi hänen tekemiään. Sirmakan vuonna 1992 ilmestyneestä esikoislevystä poiketen, mukana on 20-henkisen yhtyeen sijasta vain viiden soittajan ryhmä. == Muusikot == === Sirmakka === *Sari Kaasinen – laulu, kantele, harmonikka, tinapilli *Mikko Soininen – kitara, laulu *Jussi Kaasinen – mandoliini *Tero Pakarinen – kontrabasso *Taina Väyrynen – harmonikka === Vierailijat === *Marko Timonen – lyömäsoittimet == Kappaleet == Vuonna 1997 julkaistussa Finlandia Recordsin versiossa levyn avauskappale on Tsihi tsihi. # # # # # # # # # # # == Lähteet == *TSIHI TSIHI Fono-äänitetietokanta ===Viitteet=== Luokka:Vuoden 1996 albumit Luokka:Suomalaiset kansanmusiikkialbumit
M/S Prestige

Prestige oli yksirunkoinen öljytankkeri, joka valmistui Hitachi Zōsenin telakalla Maizurun kaupungissa, Kioton prefektuurissa, Japanissa 30. maaliskuuta 1976. Alus oli öljylastissa Pietarista Singaporeeen. Se upposi Espanjan rannikon edustalla 19. marraskuuta 2002 ja aiheutti laajan öljyonnettomuuden. Tuhansia kilometrejä rantaviivaa ja yli tuhat rantaa saastui Espanjan ja Ranskan rannikolla. myös kalastuselinkeino kärsi suuresti onnettomuudesta. Prestige sai myrskyssä reiän runkoonsa. Espanjan ja Portugalin viranomaiset kielsivät tankkerin hinaamiseen satamiinsa öljyvahingon pelossa. Onnettomuuden sattuessa Prestigen kuudesta säiliöstä kaksi keskimmäistä oli tyhjiä. Toinen niistä täyttyi ja aiheutti kallistuman, jonka seurauksena miehistö evakuoitiin. Myös toinen säiliö täyttyi. 77 000 tonnin lastissa olleen aluksen runko ei kestänyt sitä vaan murtui säiliöiden kohdalta kahteen osaan. Laivan etuosa upposi lähes pystysuorassa. Takaosa upposi myös suhteellisen jyrkässä kulmassa. Osat vajosivat yli 3 500 metrin syvyyteen, missä niistä alkoi vuotaa öljyä. Tämä aiheutti mittavia ympäristövahinkoja Espanjan ja Ranskan länsirannikolla. Prestige oli 250 metrin pituinen ja painoi yli 70 000 tonnia, joten se oli Titanicia painavampi. Turmasta ei aiheutunut henkilövahinkoja. Alus oli kreikkalaisomisteinen, mutta se oli rekisteröity Liberiaan ja sitä liikennöi liberialainen yhtiö, jolla oli toimipaikka Kreikassa. Öljylastin omistaja oli sveitsiläinen. Sotkuisen järjestelyn syynä oli pyrkimys välttää vastuuta, jos sattuu onnettomuus. Alus ei ollut kaksipohjainen, sillä vaatimus tuli voimaan uusille aluksille 1996. Alus oli tarkastettu 1999, ja siinä oli havaittu puutteita. == Lähteet == == Aiheesta muualla == *New Scientistin artikkeli *Kuva uppoavasta tankkerista Prestige Prestige Prestige Prestige Luokka:Atlantin hylyt
Vihtori Välimäki

Vihtori Välimäki (14. maaliskuuta 1909 Helsinki - 8\. tammikuuta 1968 Helsinki) oli suomalainen 203-senttinen hitsaaja ja elokuvanäyttelijä. Hän näytteli neljässä Pekka ja Pätkä -elokuvassa. Hänet valittiin lumimiehen rooliin elokuvassa Pekka ja Pätkä lumimiehen jäljillä lehti-ilmoituksen avulla. Välimäki oli kotoisin Helsingin Herttoniemestä. ==Filmografia== * Pekka ja Pätkä lumimiehen jäljillä 1954 * Pekka ja Pätkä ketjukolarissa 1957 * Pekka ja Pätkä sammakkomiehinä 1957 * Pekka ja Pätkä neekereinä 1960 ==Lähteet== Luokka:Suomalaiset elokuvanäyttelijät Luokka:Pekka ja Pätkä -elokuvat Luokka:Vuonna 1909 syntyneet Luokka:Vuonna 1968 kuolleet
Lomaiviti

Lomaiviti on saariryhmä Fidžillä. Saariryhmä muodostuu yhdeksästä pääsaaresta ja useista pienemmistä saarista, joiden yhteenlaskettu pinta-ala on 411 neliökilometriä. (Internet Archive) Saarilla asui yhteensä 15 657 henkeä vuoden 2017 väestönlaskennassa. Lomaivitin pääsaari on Ovalau, jonka suurin kaupunki Levuka kuuluu Unescon maailmanperintöluetteloon. Eurooppalaiset valaanpyytäjät asuttivat saaren alun perin 1830-luvulla. 1860-luvulla saarille perustettiin puuvillaplantaaseja ja saariston asukasluku kasvoi huomattavasti. Levukasta tuli Fidžin ensimmäinen pääkaupunki vuonna 1871. Fidžin hallinto siirrettiin Suvaan vuonna 1880-luvulla sen paremman sijainnin vuoksi.Suva. GoVisitFiji Saariston taloudellinen merkitys Fidžille on sittemmin vähentynyt, ja saariryhmä elää turismista ja alkutuotannosta. ==Lähteet== Luokka:Fidžin saaret
John Wagner

John Wagner (s. 1949) on brittiläinen sarjakuvakäsikirjoittaja, joka tunnetaan työstään 2000 AD-lehdessä sekä Judge Dreddin luojana. Lisäksi hän on käsikirjoittanut muun muassa Batman, Aliens ja Star Wars -sarjakuvia. David Cronenberg ohjasi vuonna 2005 A History of Violence -elokuvan Wagnerin sarjakuvakirjan pohjalta. == Aiheesta muualla == * 2000 AD profiili Luokka:Brittiläiset sarjakuvantekijät Luokka:Vuonna 1949 syntyneet Luokka:Elävät henkilöt
Opel Monza

Opel Monza on Opelin vuosina 1978–1986 valmistama edustusluokan coupé-korinen automalli, joka perustuu tekniikaltaan Opel Senatoriin. Isossa-Britanniassa sitä myytiin nimellä Vauxhall Royale Coupé, sillä Royale oli Senatorin brittiläinen vastine. Vuoden 1982 uudistuksessa malli sai muun muassa uudet ajovalot, etupuskurin ja etusäleikön. Seuraavana vuonna esiteltiin Monza GSE, jossa oli urheilullisempi korimuotoilu, Recaron urheiluistuimet ja digitaalinen mittaristo. == Lähteet == == Aiheesta muualla == Monza Luokka:E-segmentin autot Luokka:1970-luvun autot Luokka:1980-luvun autot
Michael Mann

Michael Mann voi tarkoittaa ainakin seuraavia henkilöitä: *Michael Mann (s. 1943), elokuvaohjaaja *Michael Mann (s. 1965), ilmastontutkija *Michael Thomas Mann (1919–1977), muusikko ja saksalaisen kirjallisuuden professori *Michael Mann (s. 1942), sosiologian professori.